
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO
DĖL BIUDŽETINĖS ĮSTAIGOS ŠIAULIŲ APSKAITOS CENTRO NUOSTATŲ PATVIRTINIMO PROJEKTO
AIŠKINAMASIS RAŠTAS

2024 m. kovo 7 d.
Šiauliai


Parengto sprendimo projekto tikslai: 
. patvirtinti biudžetinės įstaigos Šiaulių apskaitos centro nuostatus (toliau -Nuostatai);
. įpareigoti biudžetinės įstaigos Šiaulių apskaitos centro direktorių pasirašyti Nuostatus ir teisės aktų nustatyta tvarka ir terminais juos įregistruoti Juridinių asmenų registre.
. pripažinti netekusiais galios biudžetinės įstaigos Šiaulių apskaitos centro nuostatus, patvirtintus Šiaulių miesto savivaldybės tarybos 2021 m. liepos 1 d. sprendimo Nr. T-323 „Dėl biudžetinės įstaigos Šiaulių apskaitos centro steigimo ir nuostatų patvirtinimo“ 3 punktu. 
. nustatyti, kad šio sprendimo 3 punktas įsigalioja nuo Nuostatų įregistravimo Juridinių asmenų registre dienos.

Dabartiniai biudžetinės įstaigos Šiaulių apskaitos centro  (toliau – Įstaiga) nuostatai patvirtinti Šiaulių miesto savivaldybės tarybos 2021 m. liepos 1 d. sprendimu Nr. T-323 „Dėl biudžetinės įstaigos Šiaulių apskaitos centro steigimo ir nuostatų patvirtinimo“ (aktuali redakcija 2023-07-13, sprendimas Nr. T-303).

Sprendimo projektas parengtas, vadovaujantis Lietuvos Respublikos biudžetinių įstaigų įstatymu (toliau – įstatymas). 2024-01-01 pasikeitus įstatymui, Tarybai nebėra numatyta kompetencija nustatyti didžiausią leistiną darbuotojų skaičių biudžetinėse įstaigose. Siekiant palikti savivaldybei, kaip savininkui, kompetenciją nustatyti didžiausią leistiną etatų skaičių įstaigose, Nuostatuose įrašoma papildoma įstaigos savininko teises ir pareigas įgyvendinančios institucijos (mero) kompetencija – nustatyti didžiausią leistiną etatų skaičių, o biudžetinės įstaigos struktūrą ir darbuotojų pareigybių sąrašą nustato Įstaigos vadovas. Nuostatai koreguoti atsižvelgiant ir į kitus  įstatymo pasikeitimus t. y. patikslintos Įstaigos teisės ir pareigos, Įstaigos vadovo kompetencija, priėmimo į pareigas ir atleidimo iš jų tvarka, Nuostatų keitimo tvarka ir kt.
Priėmus sprendimą, galimos pasekmės (tiek teigiamos, tiek neigiamos).
Patvirtinti Įstaigos Nuostatai atitiks reikalavimus, numatytus Lietuvos Respublikos biudžetinių įstaigų įstatyme. Bus patikslintos Įstaigos Nuostatuose  numatytos savininko teises ir pareigas įgyvendinančios institucijos kompetencijos, atsižvelgiant į Lietuvos Respublikos vietos savivaldos įstatymo nuostatas.
Neigiamų pasekmių nenumatyta.

Priėmus sprendimą, bu pripažinti netekusiais galios biudžetinės įstaigos Šiaulių apskaitos centro nuostatai, patvirtinti Šiaulių miesto savivaldybės tarybos 2021 m. liepos 1 d. sprendimo Nr. T-323 „Dėl biudžetinės įstaigos Šiaulių apskaitos centro steigimo ir nuostatų patvirtinimo“ 3 punktu.

Papildomų teisės aktų sprendimo įgyvendinimui priimti nereikia.

Sprendimui įgyvendinti papildomos lėšos nebus reikalingos.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projekto antikorupcinis vertinimas nebuvo atliekamas, nes šis projektas nėra susiję nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Ekonomikos ir investicijų skyrius. Ekonomikos ir investicijų skyriaus vedėja – Aistė Petkuvienė. Tiesioginis rengėjas – vyr. specialistė, Ligita Balsienė, tel. (8 41) 383 434. Projekto iniciatoriai: Ekonomikos ir investicijų skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Neatlikta ir nenumatyta.


Skyriaus vedėja					Aistė Petkuvienė



